# Dvojčka (ozvezdje)

### Iz Wikipedije, proste enciklopedije

Ozvezdje Dvojčka ima značilno obliko - dve vzporedni liniji zvezd.

To ozvezdje sestavljajo zvezde:

- Kastor (magnituda 1,6; šestzvezdje)
- Poluks (magnituda 1,1; oranžna zvezda; 36 sv. l. od nas)
- Zeta (ena najsvetlejših kefeid; orjakinja; 1500 sv. l. od nas; perioda: 10,15 dneva; magnituda od 4,4 do 5,2)
- Eta (polpravilna spremenljivka; povprečna vrednost periode je 233 dni; 200 sv. l. od nas)

in:

- Razsuta kopica M34 (ena najsvetlejših; 300 zvezd; 2200 sv. l. od nas; premer je 30 sv. l. ; večina zvezd je modro-belih, nekaj je rumenih in rdečih orjakinj
- Kroglasta kopica NGC2158 (16 000 sv. l. od nas)
- Planetarna meglica NGC2392 (Eskim; magnituda je 8; modro-zelena; zvezda je 10 magnitude, pritlikavka, površinska tem. je 40 000 K; 3000 sv. l. od nas; premer je 0,6 sv. l.)
- IC443 (močan izvor radijskih valov, verjetno ostanek supernove)
- U GERMINORUM (vzorčna pritlikava nova)

- Vladajoči planet: Merkur
- Element: zrak
- Dinamika: nestalen
- Barva: skorajda vse, prevladuje rumena
- Drag kamen: ahat
- Kovina: živo srebro
- Roža: šmarnica
- Drevo: oreh, lešnik, mandelj, kostanj
- Zelišča in začimbe: majaron, kumina, janež
- Hrana: vse vrste orehov, rastline s plodovi nad zemljo, korenje
- Živali: majhne ptice, papige, metulji, opice
- Države: Wales, Belgija, ZDA

- Težavna leta za žensko so: 6, 16, 31
- Težavna leta (varovati se pred boleznijo) za moškega so: 24, 45, 70

- Srečne številke za Dvojčka so: 5, 6, 8
- Srečni dnevi za Dvojčka so: sreda in petek

- Splošne značilnosti Dvojčkov

Astrološko sta Dvojčka prispodoba napetosti, ki se v boju absolutnega in relativnega, notranjega in zunanjega, rešuje v ustvarjalni mrzlici. Razdobje Dvojčkov se končuje s prehodom v vrhunec poletja. Kot tretji znak zodiaka sta Dvojčka predhodnika poletnega solsticija (sončnega obrata 21. junija). Vladajoči planet je Merkur, ponazarjata pa dvojnost človeških odnosov, bipolarnost življenjskega okolja in obeh spolov (ponekod sta prikazana kot moški in ženska ali celo ljubimca). V tem znaku ni ognja, tu imamo opravka z igro osebnosti, ki skupaj s čutno sprejemljivostjo posreduje duševnost. Osebnost se izgrajuje iz prvotne živalskosti, ki jo plemeniti nadčutno v celoto sestavljeno iz teh dvojnosti. Bit je notranje razdvojena. Polovica čuti, deluje, živi, druga pa to opazuje. Bit je hkrati delujoča in opazujoča, prilagodljiva in prezapletena... Dvojčki se pravzaprav ne ujemajo z nikomer, če pa se, potem pa se partnerjem rojenim v istem znaku. Mimogrede: vladajoči planet Merkur (Mercurios, grško Hermes) je hkrati oče razuzdanega Pana, dvospolnega Hermafrodita ter plodnega Priapa, kot tudi spremljevalec duš umrlih v kraljestvo smrti, Had, zaščitnik trgovcev - in tatov.

- Dvojčka - zgodovinski pomen

Dvojčki so v vseh verstvih sveta izražali dvojnost, vpliv posmrtnega, dualizem človeških teženj - duhovnost-telesnost, dan-noč ipd. Dvojnost simbolizira duhovnost in zemeljski pogled na svet in Ijudi. Dvojčki ponazarjajo večno borbo med dobrim in zlim, v kateri morajo napredne sile zmagati, vendar samo s samozatajevanjem in žrtvami. Popolnoma enaki dvojčki pa so simbol uravnotežene dvojnosti, skladnosti, ki nastaja s spojitvijo različnosti. Ko je dvojnost presežena, postane samo še privid, dojem, ki nam ga zapušča vidno. V mitologiji ponazarjajo dvojčki tudi nenehno razpetost med skrajnimi poli, ki se na zunaj izraža v silovitosti, vlivajoči strah. Ponekod so dvojčke zato ubijali ali pa jih postavljali za plemenske vrače, kar je odražalo strah pred to pojavno obliko nerešenega protislovja. Pri tem eden od dvojčkov ponazarja pogosto dobro, drugi pa zlo, vzhajajoče in zahajajoče sonce, belo in črno. Najslavnejša dvojčka sta Helenina brata, Kastor in Poluks, Dioskura, ki sta se rodila v Sparti kralju Tindareju in njegovi ženi L,edi. Po drugi inačici sta bila Zeusova sinova. Udeležila sta se ekspedicije Argonavtov, rešila Heleno iz Tezejevih rok ter končala v spopadu. Zeus je Poluksu izpolnil željo, da razdeli njegovo nesmrtnost ter tako preživlja en dan v Hadu, en dan na Olimpu. Grki so po njiju poimenovali zvezdno konstelacijo Dvojčka (Gemini). Druga izročila pa trdijo, da sta utonila, ko sta zasledovala ugrabljeno Heleno in trojanskega Parisa in ju je njun oče Zeus premestil na nebo, kjer kot bogova zaščitnika varujeta plovbo in pomorščake.

- Znameniti Dvojčki

Tudi pri tem ozvezdju ne bomo v zadregi, če poskusimo našteti nekaj pomembnih ljudi, rojenih v tem znamenju. Slovita plesalka Josephine Baker, Anne Frank (kdo bi se ne spomnil njenega Dnevnika?), umorjeni ameriški predsednik John F. Kennedy, veliki pisatelj Thomas Mann, francoski eksistencialist Jean-Paul Sartre.

- Marilyn Monroe

Rodila se je l. junija 1926 ob dveh. ponoči v Los Angelesu. Kot otrok ni bila »naša zlata punčka«, ker se je že ob prihodu na svet znašla v revščini, v pravem družinskem peklu. Že s šestnajstimi leti se je morala poročiti, oditi na delo v tovarno. Z reklamnimi fotografijami, objavljenimi v koledarjih, je vzbudila pozornost, napravili so jo za "zvezdo" v vlogi naivne in hkrati izkušene ženske na slikah številnih magazinov, s svojo telesno lepoto in prikupnostjo je postala simbol hrepenenja po lepoti m spolmh užitkih. Arthur Miller, njen poznejši mož, ki smo ga lahko videli tudi na kongresu Pen na Bledu kot mednarodnega predsednika te organizacije, pa je povedal, da je njegova Marilyn vseskozi ohranila v sebi tudi otroškost, ki se je znala vsemu čuditi, vse občudovati in ljubiti. Pa vendar - vseskozi je nehote, molče razodevala tudi nekaj bridkega, kar je tlelo v njeni notranjosti. Neki skriven notranji ogenj je plapolal v njej od detinstva in ga, kot kaže, tudi po neznanski slavi filmske igralke, ni mogla nikoli pogasiti. Pognal jo je slednjič v hoteno smrt.

- John F. Kennedy

Nepozabni predsednik ZDA John F. Kennedy se je rodil 29. maja 1917 v Bostonu. Njegova kar malce pustolovska nagnjenja so dosegla prvi vrh v drugi svetovni vojni, ko so mu Japonci potopili ladjo, ki ji je poveljeval. Odtlej so ga vodile družinske ambicije. Nadomestiti je moral brata Joeja, ki naj bi postal predsednik ZDA, a je prej umrl. Že na začetku politične kariere je dejal, da ga bo, če se kaj zgodi njemu, nasledil brat Bobby. Ampak to niso bili samo hladni računi. Ko se je John vselil v Belo hišo, je pokazal vse lastnosti sposobnega državnega voditelja, ki so ga upoštevali tudi politični nasprotniki. Malokdo ve, da je bil ta lepi moški, za katerim so norele ženske, telesni invalid: da je lahko hodil, je moral nositi protezo. Zaradi naprednih idej, ki jih je uveljav ljal v ZDA in so se že širile tudi po svetu, je postal žrtev atentata, ki pa še vedno ni do kraja pojasnjen.

- Janez Trdina

se je rodil 29. maja 1830 v družini trdnega kmeta v Mengšu na Gorenjskem. Že v družini je vsrkal vase sovraštvo do preživelih fevdalcev, čeprav je kot mladenič doživel platonsko ljubezen s hčerko nekega graščaka, kar govori o nekam čudni razklanosti in hkrati čustveni pomiritvi, ki se je kasneje v življenju izražala tudi kot kdajpakdaj čudne sorte čudaštvo. Marčna revolucija in pomlad narodov leta 1848 - vse to ga je prepojilo s svobodoljubnostjo in demokratičnostjo in tem idejam je ostal zvest vse življenje. Po končani gimnaziji v Ljubljani je na Dunaju po uspešnem študiju diplomiral iz zgodovine in zemljepisa. Zaradi revolucionarnih idej pa ni mogel dobiti zaposlitve na Slovenskem, ampak v Varaždinu, od koder pa je bil kmalu premeščen na gimnazijo v Reko. A tudi tukaj je med mladino razširjal svobodomiselnost in narodoljubnost (poleg tega pa se je še nahitro zaljubil in prehitro nesrečno poročil), zato so ga pri komaj 37. letih predčasno upokojili. Drugo polovico življenja je nato preživel na Dolenjskem, najprej pri prijatelju v Bršljinu, v gostilniški sobici, potlej pa v svoji hiši z vrtom v Novem mestu. Tukaj je hodil na dolge sprehode po vseh naseljih, se pogovarjal z ljudmi in si v svoj dnevnik zapisoval narodovo izročilo, ki ga je potem po svoje preoblikoval v čudovite pripovedne spise. V zavesti slovenskih bralcev bo ostalo njegovo ime najdlje zaradi njegovih Bajk in povesti o Gorjancih.

  Ta članek s področja astronomije je škrbina. Slovenski Wikipediji lahko pomagate tako, da ga dopolnite.

Vzpostavljeno iz »http://sl.wikipedia.org../../../d/v/o/Dvoj%C4%8Dka_%28ozvezdje%29.html«

Kategoriji: Astronomske škrbine | Ozvezdja

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Aragonés
- Asturianu
- Català
- Česky
- Deutsch
- English
- Español
- Esperanto
- فارسی
- Français
- 한국어
- Bahasa Indonesia
- Italiano
- ქართული
- Kurdî / كوردي
- Latina
- Lietuvių
- Nederlands
- 日本語
- Polski
- Português
- Русский
- Slovenčina
- Suomi
- Svenska
- ไทย
- 中文